**GINOP-5.2.4-19  
Gyakornoki program pályakezdők támogatására**

**Támogatás célja:**

**25 év alatti (vagy megváltozott munkaképességű személy esetén 30. életévét be nem töltött személy), szakképesítést (OKJ) szerzett**, de felsőfokú végzettséggel nem rendelkező fiatalok munkaerő-piaci integrációjának ösztönzése, gyakornoki foglalkoztatás és a munkafeltételek kialakításának támogatásával **(maximum 6 gyakornok).**

A vállalkozás statisztikai létszámának növelésével együtt járó, azaz új státusz betöltését eredményező foglalkoztatás esetén a pályázat:

* **bér- és járuléktámogatást nyújt** a gyakornok foglalkoztatásához kapcsolódóan **hat hónapon keresztül;**
* lehetőséget teremt segítő **vállalati gyakornoki kapcsolattartó tevékenység ellátására;**
* szükség esetén az **új munkahely tárgyi és infrastrukturális feltételeinek kialakítására.**

**Kedvezményezettek köre:**

* a 651/2014/EU Rendelet I. Melléklete alapján **mikro-, kis- és középvállalkozás**nak minősülnek (**egyéni vállalkozó nem pályázhat**)
* **rendelkeznek** **legalább egy lezárt** (beszámolóval/SZJA bevallással alátámasztott), teljes (365 napot jelentő) **üzleti évvel** (az előtársaságként való működés időszaka ebbe nem számít bele)
* amelyek **Magyarországon székhellyel** rendelkező kettős könyvvitelt vezető gazdasági társaságok, szövetkezetek, egyéni cégek vagy az Európai Gazdasági Térség területén székhellyel és Magyarországon **fiókteleppel** rendelkező szövetkezetek vagy kettős könyvvitelt vezető gazdasági társaságok fióktelepei
* **éves átlagos statisztikai állományi létszáma** a támogatási kérelmek benyújtását megelőző legutolsó lezárt, teljes üzleti évben minimum 1 fő volt

**Célcsoport – együttes feltételek:**

* 25 évesnél fiatalabb a munkaviszony megkezdésekor
* iskolarendszerű oktatásban, felnőttoktatás vagy felnőttképzés keretében szerzett OKJ-ben szabályozott szakképesítést (kivéve 62-es OKJ számú szakképesítés)
* a foglalkoztatási jogviszony megkezdésekor oktatási intézmény nappali tagozatán nem folytat tanulmányokat, nem dolgozik és az Ifjúsági Garanciaprogramban regisztrált
* felsőfokú végzettséggel nem rendelkezik
* a támogatást igénylő vállalkozással nem állt korábban munkaviszonyban

**Elszámolható költségek:**

* **6 hónapos foglalkoztatás** (bér + járulékok)
* Minimum: garantált bérminimum – 195.000,- Ft (2019)

Maximum: bruttó 360.000 Ft

* **Vállalati gyakornoki, kapcsolattartó tevékenység** (mentor): szakember kijelölése és foglalkoztatása - havi bruttó 120.000 Ft
* Adminisztrációs tevékenység: gyakornok foglalkoztatásával kapcsolatos adminisztratív feladatok ellátása, beszámoló készítése, előrehaladási napló vezetése
* Megváltozott munkaképességű munkavállaló esetén, munkába járás vagy a munkával kapcsolatos tevékenység helyszínére történő szállítás költségei
* **A gyakornoki munkahely(ek), a munkavégzéshez szükséges feltételek kialakításához kapcsolódó költségek**: **a személyi jellegű költségek 40%-os mértékének megfelelő átalány szerint:** kötelező nyilvánosság költségei, anyagköltség, eszközbeszerzés, immateriális javak, építéshez kapcsolódó költségek)
* **Előleg: a támogatási összeg legfeljebb 25%-a.**

**Gyakornok foglalkoztatása - Kötelező vállalások:**

* 6 hónapos gyakornoki idő és legalább **3 hónapos továbbfoglalkoztatási** időszak kitöltése (kötelező)
* A gyakornoknak min. 9 hónapra munkaszerződéssel kell rendelkeznie
* A kötelező továbbfoglalkoztatási időszakban a gyakornok **havi bruttó munkabére nem lehet kevesebb, mint a projektben elszámolt, támogatott munkabére**.
* Együttműködés a vállalati gyakornoki kapcsolattartóval.

**Foglalkoztatás megkezdése:**

* A foglalkoztatás formája munkaviszony, amelynek létrehozását meg kell előznie a fiatal **Ifjúsági Garancia rendszerben** történő regisztrációjának.
* A **munkaviszony kezdetének meg kell előznie a pályázat beadását, de legfeljebb 90 nappal.**

**Statisztikai létszámnövekedés:**

* A **záró kifizetés igénylésekor belül igazolni kell** a foglalkoztatottak számának nettó növekedését a felvételt megelőző tizenkét hónap átlagához viszonyítva.

**A vállalati gyakornoki kapcsolattartóra vonatkozó elvárások:**

* Legalább középfokú végzettséggel rendelkező és legalább két év munkatapasztalattal rendelkező szakember lehet.
* **1-2 gyakornok esetében egy, 3-4 gyakornok esetében legfeljebb két, 5-6 gyakornok esetében legfeljebb három vállalati gyakornoki kapcsolattartó támogatható .**

Kötelezettségek:

* Előrehaladási naplót szükséges benyújtani legkésőbb a foglalkoztatás megkezdését követő 3. hónap végéig, valamint a támogatott foglalkoztatási időszak lezárását követő hónap végéig.

**Főbb információk:**

* Támogatási intenzitás: 100%
* Támogatási minimum: 2.500.000 Ft
* Támogatási maximum: 22.176.000 Ft
* Forrás: 10.000.000.000 Ft
* Támogatott projektek száma: 450-2400 db

KATA-sok nem pályázhatnak.

Benyújtási határidő: 2019.11.26-tól, de 2021.04.30-ig

Pályázat kitöltési felület: EPTK